Setu me arre e porzh an Oriant hiniv. Kavout a ran ur fotografour, krediñ a raen e oa un den sot get an evned met ne oa ket. Komz a ran getoñ ag ar gouelani archlas, ha setu ma tifoup unan anezhe, hag an eil prestik goude, en oabl ! Bravet un abadenn, o gwelet èl-se e plaviñ, é puniñ en oabl glas, an heol doch o lakaat da vout kazi gwenn-kann !  Ha setu eñ é tapout fotoioù... peurchañs e vo kaset din un nebeudig anezhe, ha moaien vo diskouez deoch...  Gwezh-a-vez... ur bam dar pezh a chell  degouezh... !!    A-du-rall e oa (peurchañs) ur mouette tridactyleunan get pavioù du ha begoù an divaskell du (hep tamm gwenn ebet) met non ket peursur, ar wezh kentañ din gwelet unan. Ar re-se a vev kentoch en donvor; gober a raont o neizhioù en tornaodoù, er Gerveur da skouer, met ne vezont ket gwelet kazi james é vale àr hon aodoù. 